***A helyi felhívás címe:***

*Turisztikai attrakciók, szálláshelyek és szolgáltatások közösségi célú fejlesztése*

***A helyi felhívás kódszáma:***

*VP6-19.2.1.-59-9-17*

Magyarország Kormányának felhívása a Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő helyi és nemzetiségi önkormányzatok, nonprofit szervezetek, egyházi jogi személyek támogatása: a(z) HACS területén megtalálható turisztikai attrakciók fejlesztése, új attrakciók kialakítása, meglévő, működő szálláshelyek, szálláshelyhez kapcsolódó és szálláshelytől független szolgáltatások fejlesztése, új szolgáltatások létrehozása és kapcsolódó marketing tevékenység megvalósítása a térség turisztikai versenyképességének javítása érdekében.

**1. A rendelkezésre álló forrás**

A felhívás meghirdetésekor a támogatásra rendelkezésre álló tervezett keretösszeg: **20.000.000 Ft**.

**2. A projekt keretében megvalósítandó tevékenységek:**

**2.1. Választható, önállóan támogatható tevékenységek:**

* Szálláshely fejlesztése építési tevékenységgel
* Szálláshely fejlesztése gépek, eszközök, berendezések beszerzésével
* Szolgáltatás fejlesztése és/vagy új szolgáltatás kialakítása építési tevékenységgel
* Turisztikai attrakcióhoz kapcsolódó fejlesztés, új attrakció létrehozása
* Szolgáltatás fejlesztése és/vagy új szolgáltatás kialakítása beszerzéssel

**2.2. Kötelezően megvalósítandó, önállóan nem támogatható tevékenységek:**

* Kötelező tájékoztatás és nyilvánosság biztosítása.

**2.3. Választható, önállóan nem támogatható tevékenységek:**

* Marketing tevékenység
* Projektelőkészítés részeként az alábbi tevékenységek támogatása: Szükséges előzetes tanulmányok, engedélyezési dokumentumok, műszaki tervek, kiviteli és tendertervek elkészítése. Előkészítéshez kapcsolódó egyéb szakértői tanácsadás, szolgáltatások. Közbeszerzési eljárások lebonyolítása.
* Mérnöki feladatok Az építőipari kivitelezési tevékenységről szóló 191/2009. (IX. 15.) Korm. rendelet [a továbbiakban e melléklet alkalmazásában: 191/2009. (IX. 15.) Korm. rendelet] szerinti építési műszaki ellenőri szolgáltatás, tevékenység. Egyéb mérnöki és szakértői tevékenység.
* A projekt megvalósítási időszakában végzett projektmenedzsment tevékenységhez igénybe vett szakértői szolgáltatás. Projektmenedzsment személyi jellegű ráfordítása.

**3. A projekt keretében nem támogatható tevékenységek:**

A felhívás keretében a 2. pontban meghatározott tevékenységeken túlmenően más tevékenység nem támogatható, különös tekintettel az alábbi tevékenységekre:

* térségi hatókörű marketingeszköz készítése.
* Lenti és Térsége Vidékfejlesztési Egyesület HFS-ében nevesített 2. számú intézkedésben támogatható látogatói infrastruktúra fejlesztése (pl. irányító táblák kihelyezése, pihenőhelyek felújítása, stb.).
* új szálláshely kialakítása és meglévő szálláshely férőhely bővítése.

**4. A projekt végrehajtására rendelkezésre álló időtartam:**

A projekt fizikai befejezésére a projekt megkezdését, vagy amennyiben a projekt a támogatói okirat/ kézbesítéséig nem kezdődött meg, a támogatói okirat kézbesítését követően legfeljebb 24 hónap áll rendelkezésre.

**5. A projekt területi korlátozása:**

A felhívásra kizárólag a Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő szervezetek nyújthatnak be kérelmet.

**6. Indikátorok:**

Fejlesztett szálláshelyek (szálláshely és/vagy kapcsolódó szolgáltatás) vagy szálláshelyhez nem kötött fejlesztett/új turisztikai szolgáltatás vagy fejlesztett/új turisztikai attrakció: 1 db

**7. Támogatást igénylők köre:**

Jelen felhívásra támogatási kérelmet nyújthatnak be:

Bevett egyház (GFO 551); Elsődlegesen közfeladatot ellátó belső egyházi jogi személy (GFO 552);Elsődlegesen vallási tevékenységet végző belső egyházi jogi személy (GFO 555); Egyházi szervezet technikai kód (GFO 559); Helyi önkormányzat (GFO 321); Helyi nemzetiségi önkormányzat (GFO 371); Sportegyesület (GFO 521); Polgárőr egyesület (GFO 526); Nemzetiségi egyesület (GFO 528); Egyéb egyesület (GFO 529); Közalapítvány (GFO 561); Egyéb alapítvány (GFO 569)

**8. Támogatási kérelmek benyújtásának határideje:**

Jelen felhívás keretében a helyi támogatási kérelem benyújtására 2018.02.05 naptól 2018.11.30 napig van lehetőség. Az első benyújtási szakasz zárónapja: 2018.04.13.

**9. Támogatás mértéke, összege:**

A támogatás maximális mértéke valamennyi támogatást igénylő esetében 85%, az igényelhető vissza nem térítendő támogatás összege maximum 5.000.000 Ft.

**10. Egyéb:**

A pályázónak vállalnia kell az együttműködést a "Térségi marketing program" projekt megvalósítását elnyerő szervezettel.